《牧牛词》
清代·田雯

日将暮，牛来归。扣角弄笛牛不饥，稚子跨背叟候扉。

黄昏牛卧饥蝠飞，雨湿牛栏生䇹衣。老牸秃速小犊肥，八口之家凭尔为。

官府催钱议卖犊，与其卖犊宁拆屋。

作者简介：（1635—1704）清山东德州人，字纶霞，又字子纶、紫纶、号漪亭，又号山𧅁子，晚号蒙斋。康熙三年进士，授中书，累迁工部郎中，督江南学政，历江宁、贵州巡抚，官至户部侍郎。诗师黄山谷，欲以奇丽驾王士禛之上。有《古欢堂集》、《黔书》等。